มีไข้39มา2-3วัน ไม่ไอ เจ็บคอเมื่อกลืนน้ำลาย ปวดหัว มีมึนตัวบ้างบางครั้ง ไม่มีน้ำมูก
สวัสดีค่ะ อาการมีไข้ ไม่ไอ เจ็บคอ มึนตามตัวบางครั้งดังกล่าวมานั้น อาจจะเกิดจาก คออักเสบและติดเชื้อ อาจเกิดได้จากเชื้อไวรัสและแบคทีเรีย ต่อมทอนซิลอักเสบ โรคไข้หวัดใหญ่ การมีแผลร้อนในบริเวณเยื่อบุช่องคอโดยหากมีไข้สูงดังกล่าวมา เจ็บคอ และมีประวัติสัมผัสบุคคลที่มีอาการใกล้เคียงกัน เดินทางไปในที่ชุมชน อยู่ในพื้นที่เสี่ยงการติดเชื้อร่วมด้วยนั้น ควรไปพบแพทย์เพื่อตรวจเพิ่มเติมเบื้องต้นรับประทานยาลดไข้ได้ทุก 4-6 ชั่วโมงดื่มน้ำมากๆ รับประทานอาหารอ่อนๆสุกสะอาด หลีกเลี่ยงการใช้เสียงพักผ่อนให้เพียงพอ